— 201 — 



Mais la sainte escriture doit on bien engarder; 

 N'i at se grant bien non qui la ' sauroit trover. 

 Dovis afaires i suelent li maistre demostreir 

 Kl sevent les comanz des conselz deviseir. 



Les commanz Damrideu convient toz aemplir. 

 N'en doit nulz embrisier qui s'anrme vult garir, 

 Nuz hom qui les despiteï ne puet à Deu venir, 

 Mais lo conseil , s'il vult, puet laisier u tenir. 



Ce sunt cornant c'uin doit Deu et son proeme amer 

 Et son père et sa mère tant qu'il vit honoreir, 

 Quant c'on li at mefFait tôt del cuer pardoner 

 Et maint altre ke nos ne poons or nommeir. 



Ce k'al conseil atient vos vul or ensenier : 

 Nului ne command'om de quant qu'il at laissier, 

 Mais s'il faire lo vult on ii puet consilhier 

 K'il tôt laist et Deu servet tôt senz nul encombrier, 



Nului ne defent hom qu'il ne prendet molhier; 

 On ne defent nului vin boivre et char mangier. 

 Mais s'il ot lo conseil , s'il lo vult otroier, 

 Puis qu'il otroiet l'at nel puet desotroier. 



S'il dist : a Je ne moi puis de feme consireir, » 

 Fol. 61. Si prende une loial, et bien se puet salver. 



Car li hom ne doit mie la beste resembler 

 Ki ne seit bien ne mai ne ne conoist sa per. 



Se^ li hom dist : a Je vul vin boivre et char mangier, > 

 S'en prendet, de par Deu! tant qu'il en at mestier; 

 De la Deu créature se doit li hom aidier, 

 Mais ke messure en teniet ne puet Deu correci[e]r. 



Bons hom fut sainz Gregoires, nuz mecroire nel doit, 



Mais juneir en quareme nés un jor ne pooit; 



Et por ce contre Deu niant ne forfaisoit , 



Car qui miez ne puet faire ne fait rien contre droit. 



Si ne puet estre moines ne chascon jor juneir 

 Ki ne se puet anz jor chascune nuit leveir; 

 S'entreprendet tel fais qu'il très bien puist porter; 

 Deus rien ne li comandet k'il ne puist endurer. 



Ne doit nuz quant k'il at as povres départir 

 Se sa femme nel vult et soi enfant sofrir. 



^ Corr. l'i. 

 ' Ms. Je. 



